Радой Ралин
Човек и бълха

chitanka.info

Една бълха нападнала едного, та целия го изпохапала, на решето го направила. Не без големи усилия, той я хванал:

— Ти ли си бе, гадинка мръсна? Сега ще те убия!

— Не е благородно от твоя страна. Никого не съм убила, нито смъртоносно наранила, нито изплашила… Аз само досаждам.

— Че ти си по-страшна от всички бе!

И не я убил, ами я хвърлил в двора на комшията си.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.